Jilan Wahba Abdalmajid

Is taidhleoir Palaistíneach í an Dr Jilan Wahba Abdalmajid atá mar ambasadóir na Palaistíne chun na hÉirinn ó mhí na Samhna 2024 i leith, ón uair a bunaíodh caidreamh taidhleoireachta foirmiúil idir Phoblacht na hÉireann agus Stát na Palaistíne ar an 29 Meán Fómhair 2024. Bhí sí ina Ceann Misean ag Údarás na Palaistíne i bPoblacht na hÉireann ón mbliain 2020 amach. Tháinig an t-ardú céime go hambasadóir oifigiúil tar éis go ndearna Poblacht na hÉireann Stát na Palaistíne a aithint i mí Bealtaine 2024..i. nach mór 10 mbliana tar éis gur vótáil Dáil Éireann ar a shon

 Oideachas 
Bhain Wahba Abdalmajid PhD amach in Ollscoil na Niocóise (UNIC).

 Gairm bheatha 
Chuir Wahba Abdalmajid tús lena cuid seirbhís taidhleoireachta le hAireacht Gnóthaí Eachtracha na Palaistíne sa bhliain 1995 mar leas-phríomhfheidhmeannach prótacail. Dá éis sin cuireadh ar post í sa Chipir. Tháinig sí chun na hÉirinn sa bhliain 2014 mar Leas-Cheann Misin faoi Ahmad Abdelrazek. Chuir sí a cuid dintiúr mar Cheann Misin Údarás na Palaistíne i bPoblacht na hÉirinn faoi bhráid an Uachtaráin Michael D. Higgins i mí Eanáir 2020.

I 2021, bhronn Diplomacy in Ireland – The European Diplomat Bonn Seirbhíse Taidhleoireachta uirthi ar son feabhais in úsáid na meán sóisialta chun tacú le hiarrachtaí taidhleoireachta. Táthar tar éis Wahba Abdalmajid a áireamh ar na guthanna baineanna Palaistíneacha is mó le rá dá bhfuil ann.

Nuair a fógraíodh sa bhliain 2024 go raibh forógra aitheantais á dhréachtú dúirt an Dr Wahba Abdalmajid gur "dea-scéal" agus "léas dóchais" a bhí ann, bíodh is "gur cheart aitheantas a bheith tugtha ag Éirinn don Phalaistín roimhe seo."

Is í an Dr Wahba Abdalmajid a osclós an fhéile cheoil Dorn san Aer i mbliana, i ngeall ar an dtacaíocht a thug Rónán Mac Aodha Bhuí do mhuintir na Palaistíne le linn a shaoil.

 Saol pearsanta 
Tá sí pósta ar Rami Abdalmajid agus tá triúr clainne aice.

 Seasaimh pholaitiúla 
I mí na Nollag 2021, thug Jilan Wahba Abdalmajid rabhadh in agallamh leis an nuachtán Beilgeach De Morgen go raibh cúrsaí i Stráice Gaza i riocht a bpléasctha dá leanfaí ar aghaidh leis an imshuí.

 Tagairtí 

Nótaí

Catagóir:Taidhleoirí
Catagóir:Údarás Náisiúnta na Palaistíne
Catagóir:Daoine a rugadh i 1969
Catagóir:Daoine Palaistíneacha
Catagóir:Daoine beo
Catagóir:Stráice Gaza
Catagóir:An Phalaistín